SAPPE โบรกฯเชียร์ซื้อเป้า 38 บาท ลุ้นกำไรไตรมาส 4 แตะ 120 ลบ.ทั้งปีนี้โต 30%
SAPPE โบรกฯเชียร์ซื้อเป้า 38 บาท ลุ้นกำไรไตรมาส 4 แตะ 120 ลบ. ทั้งปีนี้โต 30% แถมได้ประโยชน์บาทอ่อน
SAPPE โบรกฯเชียร์ซื้อเป้า 38 บาท ลุ้นกำไรไตรมาส 4 แตะ 120 ลบ. ทั้งปีนี้โต 30% แถมได้ประโยชน์บาทอ่อน
21 ธ.ค. 2564

บล.โนมูระ พัฒนสิน ระบุในบทวิเคราะห์วันนี้ (14 ธ.ค.2564) ว่า บริษัท เซ็ปเป้ จำกัด (มหาชน) หรือ SAPPE แนะซื้อราคาเป้าหมาย 38.00 บาท ประเมินกำไรไตรมาส 4/2564 อยู่ในกรอบ 100-120 ล้านบาท และประเมินกำไรปี 2564 โต 30% เทียบช่วงเดียวกันของปีก่อนที่ 499 ล้านบาท และปี 2565 โต 10% เทียบช่วงเดียวกันของปีก่อนที่ 549 ล้านบาท
โดยภาพรวมบริษัทฯยังเติบโตได้ดีจากตลาดในต่างประเทศที่ทำตลาดได้ดีและเติบโตในหลายภูมิภาค (เอเชีย + Middle east) และมีแผนงานเชิงรุก ทั้งการเปิดตลาดใหม่ และการเพิ่มผลิตภัณฑ์ใหม่ไปขายมากขึ้น (ล่าสุดออก Beauti Drink สูตรหวานน้อย 2 สูตร) รวมถึง รูปแบบสินค้าใหม่ ร่วมกับพันธมิตรทางธุรกิจ (ลูกอมครูเพ็ญศรี, น้ำดื่มแก้เจ็บคอตะขาบ)
ด้าน Valuation ราคาซื้อขายค่อนข้างถูกในกลุ่มฯ ที่ PER22F 15 เท่า เทียบกับกลุ่มฯที่สูง 25-30 เท่า และเป็นหุ้นรับประโยชน์บาทอ่อนค่า และนโยบายบริษัทยังเป็นเชิงรุก ทั้งผลิตภัณฑ์เดิม,ผลิตภัณฑ์ใหม่ รูปแบบใหม่ และการร่วมมือกับ Partner ใหม่
นอกจากนี้มีแผนธุรกิจเชิงรุกในการหาตลาดใหม่ในต่างประเทศ และร่วมลงทุนใน Mintel ซึ่งทำธุรกิจให้คำปรึกษาเกี่ยวกับ Digital Transformation จะช่วยต่อยอดธุรกิจของบริษัทด้านการเก็บข้อมูล และช่วยเพิ่มความสามารถในการแข่งขัน